Shumë vende aziatike dënojnë luftën e Rusisë në Ukrainë
Lufta që ka filluar Moska i ka shtyrë shumë vende të lënë pozicionet e tyre neutrale
Vende nga gjithë Azia po dënojnë sulmin e Rusisë ndaj Ukrainës. Disa vende kryesore aziatike po u bashkohen madje sanksioneve ndaj Moskës. Shqetësimi ka përfshirë edhe vendet që nuk janë aleate të Shteteve të Bashkuara. Në Kombet e Bashkuara po dënohet gjerësisht lufta e Rusisë në Ukrainë. Madje edhe shumë vende aziatike që tradicionalisht ruajnë një qëndrim më neutral diplomatik, votuan për ta dënuar sulmin e Rusisë. Disa vende të tjera, si Singapori, shkuan edhe më larg, duke i vendosur sanksione Moskës. tha Vivian Balakrishnan, Ministër i Jashtëm i Singaporit. Megjithëse një partner strategjik i Shteteve të Bashkuara, Singapori zakonisht i shmanget marrjes së një qëndrimi mes vendeve të mëdha. Hera e fundit që i kishte vendosur sanksione një vendi tjetër ishte 44 vite më parë. , thotë Lim Tai Wei, nga Instituti i Azisë Lindore. Situata është delikate për shumë vende të Azisë Juglindore, të cilat mbajnë marrëdhënie të forta ushtarake dhe diplomatike me Rusinë. Por gjatë votimit të kësaj jave në OKB, Vietnami dhe Laosi ishin të vetmet vende të Shoqatës së Vendeve të Azisë Juglindore (ASEAN) që nuk e dënuan Rusinë. Ato vendosën të abstenojnë. thotë zoti Wei. Kritikët më të zëshëm të Rusisë kanë qenë vendet aleate të Shteteve të Bashkuara, si Koreja e Jugut dhe Japonia, ku ka patur protesta kundër luftës. Të dyja vendet po përpiqeshin për një marrëdhënie më të mirë me Moskën. Tashmë, këto përpjekje duken të rrezikuara.